Konfrontu iha Klak-Fuik, PNTL detein suspeitu na’in haat – GMN TV | Grupo Média Nacional - Lori Timor ba Mundu - GMN TV | Grupo Média Nacional\nHome » Justica e Segurança » Konfrontu iha Klak-Fuik, PNTL detein suspeitu na’in haat\nPolísia Nasionál Timor-Leste (PNTL), Eskuadra Cristo Rei, kaptura no detein suspeitu na’in haat, tanba halo agresaun fíziku hasoru vítima ho inisiál OA.\nKonfrontu ne’e akontese iha aldeia Klak-Fuik, suku Becora, Domingu (14/02/2021), mais ou menus tuku 01:00 madrugada oras Timor-Leste.\nTuir informasaun Polísia katak, kazu ne’e akontese, bainhira mane na’in rua hemu tua iha Lahane, wainhira suspeitu ho inisiál ND no JF fila ba nia rezidénsia iha Klak-Fuik, ho motorizada halo movimentu ba-mai iha área Klak-Fuik nian, ikus mai vítima ho inisiál OA, ho suspeitu ND haksesuk malu hodi baku malu.\nLiu husi prosesu identifikasaun, vítima OA deklara nia hetan baku, hafoin nia ba hato’o keixa ba iha Polísia, maibé suspeitu ND rejeita baku uluk vítima OA, tanba problema akontese deskonfia hetan provokasaun uluk husi vítima OA.\n“Ami hemu iha Lahane, fila mai mak problema ne’e akontese. Ha’u mak hetan baku uluk husi vítima OA, hafoin ne’e mak hamosu problema, tanba ha’u nia maun sira mai ajuda ha’u, maibé ha’u nia primu ne’e mós hetan baku”, esplika suspeitu ND ba GMN, Domingu (14/02/2021), iha Eskuadra Cristo Rei.\nRelasiona ho kazu ne’e, wainhira GMN halo konfirmasaun ba parte vítima ho inisiál OA iha Eskuadra Polísia, maibé vítima rasik lakohi fó deklarasaun no lakohi nia oin sai iha televizasaun.\nSuspeitu na’in haat ne’e, hala’o prosesu identifikasaun durante oras 12, molok haruka sira fila ba uma. avi\nLee hotu : Durante fulan rua, F-FDTL sei okupadu ho ezersísiu